E 1327 e voe roet gwirioù - kêr da Appingedam gant Frized dizalc ' h Upstalboom e - kichen Aurich , ur gêr e Friz ar Reter . Liammoù a oa dija etre Appingedam hag Aurich , an emglev - se a oa anvet Partnerschaft . E rannvro Fivelingo emañ Appingedam . Da vare ar Grennamzer e oa ar rannvro - se ul lodenn eus Friz . Da zibenn ar Grennamzer e oa Appingedam ur porzh a - bouez , ha kevezerezh kenwerzh a veze etrezañ ha hini Groningen . Pa voe roet ar stapelrecht da Groningen ez eas buan porzh Appingedam war ziskar .